Met nog ’n Erfenisdag agter die blad is dit stellig so dat baie Afrikaanssprekendes voel hul erfenis is nie net afgeskeep nie, maar as Afrika-vreemd beskou en selfs met vyandigheid bejeën.
Hierdie houding kom op rassisme neer, skryf die Mail & Guardian pas in ’n omvattende stuk kommentaar. Vir sy feite het die koerant geput uit ’n artikel in The Conservation. Eerder as om van Afrika se antieke argitektoniese wonders as die werke van antieke inwoners van die kontinent te erken, word dit te dikwels as die handewerk van ruimtewesens wat in vervloë tye die aarde sou besoek het, en ander vreemde uitlegte, toegeskryf.
Maar Afrika word dikwels ook deur sy eie argeoloë daarvan beskuldig dat dit sy eie grootste vyand is, as dit kom by ’n wêreldwye persepsie oor die dikwels vergane glorie van dit wat was. Ja, lande soos Soedan laat argeoloë van oor die hele wêreld toe wat deurgaans die een ongelooflike vonds na die ander maak, en via vaktydskrifte bekend maak. Die kennis kom gefragmenteerd en in akademiese taal na die breë publiek, en ’n geheelbeeld word selde gevorm.
Dr. Pieter Groenewald, leier van die Vryheidsfront Plus, het hom in ’n verklaring soos volg hieroor uitgelaat:
Dr. Groenewald sê die bedenklike poging van die ANC-regering en ander politieke leiers om die geskiedenis en erfenis van die Afrikaner te demoniseer, moet die Afrikaner nie intimideer nie, maar hy moet sy kop optel, aangesien hy ook met trots kan praat oor sy verlede.